పసికూనను బెంబేలెత్తించిన ఆసీస్ బౌలర్లు
జట్టు స్కోరు 181 వద్ద తమీమ్ ఔటవగానే.. కేవలం పరుగు వ్యవధిలోనే చివరి మూడు వికెట్లను
TNN | Updated:
Jun 5, 2017, 09:27PM IST
ఛాంపియన్స్ ట్రోఫీ రెండో మ్యాచ్&zwnj;లోనే పసికూన ఆటతో బంగ్లాదేశ్ అభిమానుల్ని నిరాశపరిచింది. ఆస్ట్రేలియాతో జరుగుతున్న మ్యాచ్&zwnj;లో ఓపెనర్ తమీమ్ ఇక్బాల్ (95: 114 బంతుల్లో 6x4, 3x6) ఒంటరి పోరాటం చేసినా.. మిగతా బ్యాట్స్&zwnj;మెన్ చేతులెత్తేయడంతో తొలుత బ్యాటింగ్ చేసిన బంగ్లాదేశ్ 44.3 ఓవర్లలో 182 పరుగులకు ఆలౌటైంది. ఆసీస్ ఫాస్ట్ బౌలర్ మిచెల్ స్టార్క్ (4/29) ఆ జట్టు పతనాన్ని శాసించగా.. ఆడమ్ జంపా (2/13) పొదుపుగా బౌలింగ్ చేసి ఆకట్టుకున్నాడు.
టాస్ గెలిచిన బంగ్లాదేశ్ కెప్టెన్ మొర్తజా బ్యాటింగ్ ఎంచుకున్నాడు. తొలి మ్యాచ్&zwnj;లోనే ఇంగ్లాండ్&zwnj;పై 300పైచిలుకు స్కోరు చేసిన బంగ్లాదేశ్ ఈ మ్యాచ్&zwnj;లో ఆసీస్&zwnj;కి గట్టి పోటీనిస్తుందని అంతా భావించారు. కానీ.. ఆ జట్టు 16.2 ఓవర్లలో 53/3తో కష్టాల్లో పడిపోయింది. ఈ దశలో తమీమ్ ఇక్బాల్ క్రీజులో పాతుకుపోయి ఇన్నింగ్స్&zwnj; నిలబెట్టేందుకు శతవిధాల ప్రయత్నించినా.. లాభం లేకపోయింది. షకిబ్ (29: 48 బంతుల్లో 2x4) మాత్రమే అతనికి కాసేపు సహకారం అందించాడు. జట్టు స్కోరు 181 వద్ద తమీమ్ ఔటవగానే.. కేవలం పరుగు వ్యవధిలోనే చివరి మూడు వికెట్లను బంగ్లాదేశ్ కోల్పోవడం కొసమెరుపు. తమీమ్ 95 పరుగులు చేయగా.. జట్టులోని మిగతా బ్యాట్స్&zwnj;మెన్ అంతా చేసిన స్కోరు 87 మాత్రమే.